
Servei de Drets Socials 
Secció d´Habitatge, Acció comunitària i Participació
SUB.BCO/2025000022


Resolució

Carles Garcia Estany, sisè tinent d’alcalde, a proposta del regidor delegat d’Habitatge, Jesús Alonso Sáinz, sobre l’aprovació d’ampliació de la dotació pressupostària destinada a finançar la convocatòria per a l’atorgament de subvencions destinades a l’arranjament d’habitatges per afavorir l’accessibilitat i millorar la qualitat de vida de les persones dins el seu domicili, dicto la resolució següent que es basa en els fets i fonaments de dret que a continuació s’exposen:

Fets

Per acord del Ple de la Corporació de 18 de juliol de 2024 es van aprovar inicialment les bases específiques reguladores per a l’atorgament de subvencions destinades a l’arranjament d’habitatges per afavorir l’accessibilitat i millorar la qualitat de vida de les persones dins el seu domicili. L’anunci corresponent d’aquestes bases es va publicar al Butlletí Oficial de la Província de Barcelona del dia 24 de juliol de 2024.

Per resolució de 14 de maig de 2025,  núm. 8625, del sisè tinent d’alcalde, a proposta del regidor delegat d’Habitatge, Centre Històric i Llicències, s’ha aprovat la convocatòria d’aquest exercici 2025 per a l’atorgament de subvencions destinades a l’arranjament d’habitatges per afavorir l’accessibilitat i millorar la qualitat de vida de les persones dins el seu domicili, publicada al BOPB de 20 de maig de 2025.

De conformitat amb la convocatòria, l'Ajuntament de Manresa destina al finançament d'aquesta convocatòria una dotació de 30.000,00€, consignats a la partida 1520 78100  del pressupost municipal per a l’exercici 2025.

Atès que hi ha disponibilitat per destinar una quantitat addicional de recursos econòmics a finançar aquestes actuacions, es considera oportú ampliar la dotació pressupostària destinada inicialment a finançar la referida convocatòria, en 8.500,00€ més, destinant-hi un total de 38.500,00€.

Vist l´ informe emès per la Cap de Secció d’Habitatge, Acció comunitària i Participació i l´informe jurídic de 29  d’octubre de 2025.


Fonaments de dret

En tot allò no previst en les bases específiques, serà d’aplicació a la convocatòria l’Ordenança General de Subvencions de l’Ajuntament de Manresa, les bases generals d’atorgament de subvencions que formen part de les bases d’execució del pressupost municipal, la Llei estatal 38/2003, General de Subvencions, el seu Reglament, aprovat pel Reial Decret 887/2006, la legislació de règim local sobre actuacions de foment i la legislació d’Hisendes Locals i General Pressupostària.

Les qüestions procedimentals i de règim jurídic no regulades per la legislació sectorial aplicable es regeixen per la Llei estatal 39/2015, del procediment administratiu comú de les administracions públiques, per la Llei estatal 40/2015, del règim jurídic del sector públic, per la Llei catalana 26/2010, de règim jurídic i del procediment administratiu de les administracions públiques de Catalunya i per la legislació de règim local.

En exercici de les competències que m'han estat conferides per delegació efectuada per resolució de l'Alcalde núm. 11.378, de 23 de juny de 2023, publicada al Butlletí Oficial de la Província de data  27 de juny de 2023.





RESOLC


Primer.- AMPLIAR  la dotació pressupostària de la convocatòria per a l’atorgament de subvencions destinades a l’arranjament d’habitatges per afavorir l’accessibilitat i millorar la qualitat de vida de les persones dins el seu domicili, amb un import addicional de 8.500,00€, amb càrrec a l’aplicació pressupostària 1520 78100  del pressupost municipal vigent. 

Segon.- ORDENAR la inscripció i publicació d’aquesta ampliació de dotació econòmica de la convocatòria esmentada en el punt primer, a la Base de Dades Nacional de Subvencions (BDNS), d’acord amb l’establert a l’article 20 de la Llei 38/2003, general de subvencions, i la remissió de l’extracte de la convocatòria a l’esmentada BDNS per a la seva publicació en el Butlletí Oficial de la Província de Barcelona.

